
TÁJÉKOZTATÓ

A magánfőző a desztillálóberendezés feletti tulajdonszerzést az azt követő 15

napon belül köteles a tulajdonos bejelenteni a lakóhelye szerinti önkormányzati

adóhatósághoz, első esetben ezt a bejelentést, a már meglévő berendezésekről

2015. január 15-ig kell teljesíteni.

A Magyar Közlöny MK 161/2014.. évi számában 2014. november 26-án kihirdetett, az egyes

adótörvények és azokkal összefüggő más törvények, valamint a Nemzeti Adó- és

Vámhivatalról szóló 2010. évi CXXII. törvény módosításáról szóló 2014. évi LXXIV. törvény

alapján módosulnak a jövedéki adóról és jövedéki termékek forgalmazásának különös

szabályairól szóló 2003. évi CXXVII. törvény (továbbiakban JÖT) egyes rendelkezései.

A Jöt. módosításának célja az Európai Uniós szabályokkal kapcsolatos harmonizációnak való

megfelelés.

A magánfőzésre és a bérfőzésre vonatkozó szabályok 2015. január 1-jétől jelentős

mértékben megváltoztak. Magánfőzésnek továbbra is a párlatnak a magánfőző lakóhelyén

vagy gyümölcsöse helyén használható, legfeljebb 100 liter űrtartalmú, párlat-előállítás

céljára kialakított desztillálóberendezésen a magánfőző által végzett előállítása minősül, de

évente legfeljebb 50 liter mennyiségig.

2015. évtől a magánfőző desztillálóberendezésének bejelentésével kapcsolatban és a

magánfőzésnél az adóbevallással és az adó megfizetésével kapcsolatos eljárásban a lakóhely

szerinti önkormányzati adóhatóság a Polgármesteri Hivatal Adó Irodája jár el.[ (JÖt. 5.§ (9)

bekezdés]

Változik a magánfőző definíciója is, magánfőzőnek az a 18. életévét betöltött

gyümölcstermesztő személy minősül, aki saját tulajdonú gyümölccsel, gyümölcsből származó

alapanyaggal és párlat készítésére alkalmas, saját tulajdonú desztillálóberendezéssel

rendelkezik. A magánfőző az évente előállítható párlatmennyiség túllépése esetén a

többletmennyiséget haladéktalanul köteles bejelenteni a vámhatóságban és a

vámhatósággal egyeztetett módon gondoskodni a többletmennyiség megsemmisítéséről.

[Jöt. 67/A. § (6) bekezdés]

A magánfőzésben előállított párlat adója évi 1000 forint, melyet a magánfőzőnek kell

megfizetnie, amely a magánfőző lakóhelye szerinti önkormányzatnak a bevétele. A

magánfőzőnek az előállított magánfőzött párlat utáni adóbevallási és adófizetési

kötelezettségét a tárgyévet követő év január 15-ig – együtt – kell teljesítenie a lakóhelye

szerinti önkormányzati adóhatósághoz. Ha a magánfőző nem állított elő tárgyévben

magánfőzött párlatot, akkor nem keletkezik tárgyévre vonatkozóan adóbevallási

köztelezettsége. [Jöt. 3.§ (3) bekezdés, 5.§ (9)bekezdés, 64. § (6) bekezdés, 67/A. § (4)

bekezdés] A magánfőzött párlat kizárólag a magánfőző, családtagjai vagy vendégei által fogyasztható el feltéve, hogy értékesítésre nem kerül sor. A magánfőzött párlat csak alkoholtermékadóraktár részére értékesíthető. [Jöt. 67/A. § (7) bekezdés]

Fontos változás, hogy 2015. január 1-től a magánfőző a desztillálóberendezés feletti

tulajdonszerzést az azt követő 15 napon belül köteles bejelenteni a lakóhelye szerinti

önkormányzati adóhatósághoz. E tulajdonszerzés nem engedélyköteles. A bejelentésben

meg kell adni a nevét, lakcímét, adóazonosító jelét, a desztillálóberendezés feletti

tulajdonszerzés időpontját, a desztillálóberendezés űrtartalmát és tárolásának,

használatának helyét, ha az eltér a magánfőző lakcímétől. A magánfőző köteles megőrizni és

hatósági ellenőrzéskor bemutatni a desztillálóberendezés feletti jogszerű tulajdonszerzést

igazoló iratot. [Jöt. 67. §/A. (1) bekezdés]

Ha 2015. január 1-jét megelőzően történt a magánfőzésre szolgáló desztillálóberendezés

feletti tulajdonszerzés, akkor a magánfőzőnek 2015. január 15-ig kell megtennie a

bejelentést. [Jöt. 5. § (9) bekezdés, 67/A. § (1)-(3) bekezdései, 128/K. § (1) bekezdés]

Az önkormányzati adóhatóság a desztillálóberendezés feletti tulajdonszerzésről szóló

magánfőzői bejelentésről, valamint a magánfőző adóbevallásáról értesíti a vámhatóságot és

a bejelentéssel, bevallással érintett másik önkormányzati adóhatóságot. Az önkormányzati

adóhatóság az értesítést a teljesítést követő hónap 15. napjáig küldi meg az illetékes

vámhatóság részére. [Jöt. 67/A. § (5) bekezdés]

Az adóraktár részére történő értékesítéskor, illetve ha a magánfőző az általa előállított

magánfőzött párlattal kíván részt venni párlatok számára meghirdetett versenyen, a párlat

eredetét a desztillálóberendezés feletti tulajdonszerzés szerinti bejelentésről, valamint a

párlat után megfizetett adóról kiállított önkormányzati adóhatóság igazolás igazolja. [Jöt.

67/A. § (8) bekezdés]

Magánfőzés esetében az adó megállapításához és az adótartozás végrehajtásához való jog az

előállított magánfőzött párlat utáni adóbevallási kötelezettség bevallási határidejétől

számított 1 év elteltével évül el. [Jöt. 67/A. (9) bekezdés]

Felhívjuk figyelmüket, hogy a törvény hatályba lépését megelőzően előállított magánfőzött

párlatra 2014. december 31-ét követően is az előállításkor érvényes rendelkezések az

irányadók. A törvény hatályba lépését követően előállításra kerülő párlatok tekintetében

azonban már az új jogszabályokat kell alapul venni. [Jöt. 128/K. § (2) bekezdés]

A bérfőzésben előállított párlat után is – 2014. december 31. napjával – megszűnik az eddig

50 liter mennyiségig biztosított „0” forintos adómérték. 2015. január 1-jétől a szeszfőzdében

bérfőzés keretében, a bérfőzető alapanyagából előállított párlat adója egy bérfőzető részére

évente legfeljebb 50 liter mennyiségig 167.000 forint (1 liter 50 térfogatszázalék

alkoholtartalmú párlatra vetítve 835 forint), az 50 litert meghaladó mennyiségre 333.385

forint (1 liter 50 térfogatszázalék alkoholtartalmú párlatra vetítve 1667 forint). [Jöt. 64.§ (3)

bekezdés]

Fontos változás, hogy jövőre az önkormányzatnak fizetendő évi 1.000 forintos átalányadó

ellenében 50 liter tiszta szesz, azaz 100 liter 50 térfogat százalékos alkoholtartalmú párlat állítható elő magánfőzésben. A saját fogyasztás céljából előállított magánfőzött párlat

adómentessége 2015. január 1-jétől megszűnik, és amennyiben tárgyévben a magánfőző állít

elő párlatot, 1.000 forint/év átalányadó-fizetési kötelezettsége keletkezik.

Tehát, aki jelenleg dunavecsei lakos és 2015. január 1-jét megelőzően magánfőzéshez

használt desztillálóberendezést vásárolt, bejelentést kell tenni Dunavecse Város

Önkormányzati Adóhatóságához.

Erre a célra szolgáló nyomtatvány a város honlapjáról letölthető.

A bejelentésben a nevet, lakcímét, adóazonosító jelet, a tulajdonszerzés időpontját és a

desztillálóberendezés űrtartalmát kell megadni, továbbá a berendezés tárolásának,

használatának helyét is, ha az eltér a magánfőző lakcímétől. egy desztillálóberendezés több

személy közös tulajdonát is képezheti, ilyenkor a tulajdonosok választása szerint kell

bármelyikük lakóhelye szerinti önkormányzathoz megtenni a bejelentést. Az adott

önkormányzat értesíti e bejelentésről a többi érintett hatóságot/adóhatóságot.

A magánfőzés utáni adóbevallást évente egyszer (első esetben 2015. évi adóévről 2016.

január 15-ig), az átalányadó-fizetési kötelezettséggel együtt, a tárgyévet követő év január 15-ig kell megtenni, illetve teljesíteni a lakóhely szerinti önkormányzati adóhatósághoz.
Felhívjuk a Tisztelt Magánszemélyek figyelmét arra, hogy a bejelentés elmulasztása

mulasztási bírság megállapítását vonhatja maga után, ennek mértéke akár 200 ezer forintig

is terjedhet. [Art. 172. § (1) bekezdés]

Köszönjük, hogy tájékoztatónkat elolvasta és bejelentési kötelezettségét időben teljesíti.
